Vestfoldlisten mot bomringer

Vestfoldlisten mot bomringer var en lokal liste som ble dannet i Vestfold foran fylkestingsvalget i 2003, basert på motstanden mot bompengeinnkrevingen i «Tønsbergpakken». Det ble stilt beslektede protestlister ved kommunevalgene i Tønsberg og Nøtterøy.Felles innkalling til nominasjonsmøter for Tønsberglisten mot bomring, Nøtterøylisten mot bomring og Vestfoldlisten mot bomring i Tønsbergs Blad, 22. mars 2003. Disse listene ble også basis for Reformpartiet ved stortingsvalget i 2005.

Vestfoldlisten fikk 4,5 prosent av stemmene og to representanter på fylkestinget for perioden 2003–2007. Førstekandidat var Svein-Aage Dahl (1938–2009). Listen kom i vippeposisjon og stemte med venstresiden ved konstitueringen, så Anne Rygh Pedersen fra Arbeiderpartiet ble fylkesordfører.

En utvidelse av bomprosjektet ble nedstemt i en lokal folkeavstemning i 2005.

Ved fylkestingsvalget i 2007 fikk «Fylkeslisten i Vestfold mot bomring» 1,6 prosent av stemmene og intet mandat. Vestfoldlisten opphørte og fordelte sine økonomiske midler til veldedige formål.

 Referanser 

Kategori:Lokale politiske partier i Norge
Kategori:Politiske partier etablert i 2003
Kategori:Politiske partier nedlagt i 2007